[ca] La tesi analitza l'evolució dels bibliobusos a Espanya, presenta l'estat actual de la seva implantació i el funcionament a cadascuna de les comunitats autònomes, posant especial atenció a Catalunya, i elabora, amb tota la informació recollida, unes recomanacions d'actuació futures que permetin assegurar la seva viabilitat, millorin els nivells d'ús i ajudin a ampliar el nombre d'usuaris. El treball pretén posar en evidència la qualitat del servei prestat i la necessitat de la seva implantació en aquelles àrees geogràfiques on no existeixen. En el cas de Catalunya s'aprofundeix en l'anàlisi de les condicions de prestació del servei en els municipis amb una població d'entre 300 i 3.000 habitants que, segons la legislació vigent, han de rebre el servei bibliotecari a través del bibliobús i que posa en evidència el desequilibri que es dóna entre municipis que, tot i tenir les mateixes condicions demogràfiques, no tenen les mateixes oportunitats d'accés a la informació, la formació i la cultura. El treball s'ha estructurat en sis grans capítols. El primer detalla els objectius que han marcat el procés d'investigació i que han configurat la metodologia, que es presenta al segon capítol, en el que es justifiquen els instruments desenvolupats per obtenir la informació necessària per a l'anàlisi quantitativa i qualitativa de l'estat actual dels bibliobusos. El tercer capítol és l'estat de la qüestió i s'organitza en dos apartats diferenciats. Un primer apartat on es tracten les qüestions terminològiques i conceptuals que afecten a les biblioteques mòbils i que inclou la revisió bibliogràfica de les contribucions més significatives i la seva evolució. Una selecció de noves propostes de serveis bibliotecaris mòbils d'àmbit internacional tanca aquesta part. Un segon apartat d'aquest capítol inclou l'estudi dels bibliobusos a cadascuna de les comunitats autònomes espanyoles, els seus antecedents i la situació actual. Per a cadascuna de les comunitats autònomes s'han analitzat els bibliobusos en funcionament i les seves característiques com a servei bibliotecari, l'estat d'implantació del servei al territori en relació a la legislació vigent i, finalment, la població atesa i no atesa a cadascuna de les províncies. Aquesta anàlisi, pel que fa a Catalunya, es presenta de manera diferenciada tot i que segueix la mateixa estructura que l'estudi de la resta de comunitats autònomes. En el quart capítol s'analitzen les característiques específiques dels bibliobusos a Espanya destacant aquells elements que la recollida d'informació a través del treball de camp han evidenciat com a més significatius. Aquests s'organitzen al voltant de deu eixos: servei, rutes, col·lecció, vehicle, personal, usuaris, serveis, col·laboracions, comunicació i difusió i percepció dels responsables i personal. Els nou primers descriuen pròpiament el servei en base a les opinions recollides de responsables de serveis centrals i del personal que hi treballa que permeten veure les característiques més rellevants de cadascun d'aquests elements i les diferències que s'han pogut detectar. Un darrer apartat recull la percepció dels dos col·lectius directament implicats en el servei. En el cas dels responsables tècnics dels serveis de bibliobusos, es recullen les debilitats, amenaces, fortaleses i oportunitats del servei que aquests han destacat i, en el cas del personal que treballa en els vehicles, els factors -positius i negatius- que destaquen de la seva feina i del paper del bibliobús. Tot plegat permet obtenir una visió global del servei del bibliobús que creiem que actualitza i completa els estudis fets fins al moment. Tota aquesta informació és la base de les conclusions que es presenten al cinquè capítol juntament amb les recomanacions que, a partir de tota la informació recollida i en el benentès que les realitats són molt diverses, s'espera que puguin contribuir a la reflexió d'aquells que hi estiguin interessats.

[en] This thesis analyzes the evolution of bookmobiles in Spain and presents the current state of their implementation and operation in each one of the autonomous communities, with special attention paid to Catalonia. Furthermore based on the information gathered about these mobile libraries, recommendations for future action are given that will allow us to ensure their viability, improve their levels of use, and help expand the number of users. The thesis aims to highlight the quality of the service provided and the need to introduce it in those geographic areas where it does not yet exist. The work has been structured into six major chapters. The first one presents the objectives that marked the research process and that configured the methodology, which is presented in the second chapter, which justifies the instruments developed for gathering information. The third chapter --on the state of the art-- is divided into two separate sections. The first section dealing with the terminological and conceptual issues that affect mobile libraries includes a bibliographic review of the most significant contributions and the evolution of the service. This section closes with a selection of new proposals for mobile library services at the international level. The second section of this chapter includes the study of bookmobiles in each of Spain's autonomous communities, their background and current status. In the fourth chapter, the specific characteristics of mobile libraries in Spain are analyzed, highlighting those elements that the field work has shown to be most significant. These are organized around ten areas: the service, routes, collections, vehicle, personnel, users, specific services offered, collaborative arrangements, communication and dissemination, and perceptions of those responsible for these services as well as staff members directly involved. The descriptions of the first nine of these areas are based on the opinions of those responsible for the central services and their staff members, and highlight the most relevant characteristics of each of these elements as well as the differences detected. The last section focuses on the perceptions of the two groups directly involved in the service: technical managers of the bookmobiles and the staff members actually working in the vehicles. The thesis closes with some conclusions and recommendations for reviewing and improving upon this service.